«Татарча диктант»ны Татарстан Милли музеенда язып булачак

	14 октябрьдә 12:00 сәгатьтә Татарстан Республикасы Милли музеенда дөньякүләм «Татарча диктант» акциясе үтәчәк.

Диктантта катнашкан һәркем «Рунадан яңалифкә кадәр» квиз-экскурсиясендә катнаша ала. Акциянең максаты – татар телендә хатасыз язарга өйрәтү, әдәби татар телен кулланучыларның даирәсен арттыру, орфографик һәм грамматик хаталарны тикшерү.	 Быел «Татарча диктант» сигезенче тапкыр оештырыла. Акция Татарстан Республикасы, Россия һәм чит илләрдә яшәүче милләттәшләребезне берләштерә торган проектларның берсе. Узган елны 31 ил һәм Россиянең 74 төбәгендә яшәүче милләттәшләребез катнашында узды»,  дип хәбәр итә Милли музей матбугат хезмәте. 
	---	
Милли Музей

	№ --- | 13.10.2023	


